               EUROOPAN KOMISSIO
            Bryssel 20.10.2015
            COM(2015) 512 final
            2015/0241(NLE)
            Ehdotus
            NEUVOSTON PÄÄTÖS
            Euroopan unionin puolesta TIR-yleissopimuksen hallinnollisessa komiteassa esitettävästä kannasta TIR-carnet’isiin merkittyjen tavaroiden kansainvälistä kuljetusta koskevan tulliyleissopimuksen muuttamista koskevaan ehdotukseen

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               TIR-carnet’isiin merkittyjen tavaroiden kansainvälisestä kuljetuksesta 14 päivänä marraskuuta 1975 tehty tulliyleissopimus (TIR-yleissopimus) hyväksyttiin Euroopan unionin puolesta neuvoston asetuksella (ETY) N:o 2112/78. Yleissopimus tuli Euroopan unionissa voimaan 20. kesäkuuta 1983.

                  Ehdotetun päätöksen tarkoituksena on, että Euroopan unioni hyväksyisi TIR-yleissopimuksen uusimmat muutokset, joista on sovittu kuljetuksiin liittyviä tullikysymyksiä käsittelevässä YK:n Euroopan talouskomission (UNECE) työryhmässä ja jotka TIR-yleissopimuksen hallinnollinen komitea on hyväksynyt.

               •Johdonmukaisuus suhteessa tällä politiikan alalla voimassa oleviin säännöksiin

                  Ehdotuksen alalla ei ole aiemmin annettu säännöksiä.

               •Johdonmukaisuus suhteessa unionin muihin politiikkoihin

                  Ehdotettu päätös on johdonmukainen yhteisen kauppa- ja liikennepolitiikan kanssa. Maantiekuljetuksia helpottavan TIR-järjestelmän ansiosta tavaroita voidaan kuljettaa 68 sopimuspuolen alueella mahdollisimman vähäisin tulliviranomaisten toimenpitein, ja vaaditut vakuudet on suhteellisen helppo saada kansainvälisen takausketjun ansiosta. TIR-yleissopimuksella käyttöön otetut yksinkertaistukset ovat tarkistetun Lissabonin strategian mukaisia.

               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE

               •Oikeusperusta

                  Euroopan unionin toiminnasta tehdyn sopimuksen 207 artikla ja 218 artiklan 9 kohta.

               •Suhteellisuus

                  Ehdotus on suhteellisuusperiaatteen mukainen. Sillä mahdollistetaan kansainväliseen sopimukseen tehdyn muutoksen täytäntöönpano, mikä on sellaisenaan suhteellisuusperiaatteen mukaista.

               •Sääntelytavan valinta

                  Ehdotettu sääntelytapa: päätös.

                  Kansainväliset sopimukset ja niihin tehtävät muutokset sisällytetään yleensä Euroopan unionin lainsäädäntöön päätöksellä.

               3.JÄLKIARVIOINTIEN, INTRESSITAHOJEN KUULEMISTEN JA VAIKUTUSTEN ARVIOINTIEN TULOKSET

               •Intressitahojen kuuleminen

                  Kuulemiset, joissa ehdotukset hyväksyttiin, käytiin jäsenvaltioiden kanssa tullilainsäädäntökomitean (Geneve-koordinointi) kokouksissa. Kuulemisia käytiin kuljetuksia koskevia tulliasioita käsittelevän UNECEn työryhmän ja TIR-yleissopimuksen hallinnollisen komitean kokousten aikana.

               •Asiantuntijatiedon käyttö

                  TIR:n toimeenpaneva neuvosto (TIRExB) valmisteli ehdotuksen TIR-yleissopimuksen 42 a artiklaa koskevaksi uudeksi selittäväksi huomautukseksi käydessään keskusteluja tarpeesta selkeyttää 42 a artiklaa, jossa määrätään velvoitteesta antaa TIRExB:lle tiedoksi kansalliset valvontatoimenpiteet, jotka voivat vaikuttaa TIR-järjestelmän toimintaan.

                  TIR:n sihteeristö valmisteli TIR-yleissopimuksen liitteitä 2 ja 7 koskevat muutosehdotukset läheisessä yhteistyössä päällirakenteiden ja perävaunujen toimialan keskusjärjestön (International Association of the Body and Trailer Building Industry, CLCCR) ja Saksan hallituksen kanssa.

               •Vaikutusten arviointi

                  Ehdotus TIR-yleissopimuksen liitteen 6 muuttamiseksi lisäämällä siihen uusi 42 a artiklaa koskeva selittävä huomautus selkeyttää sopimuspuolen velvoitetta antaa tiedoksi sellaiset kansalliset valvontatoimenpiteet, jotka voivat vaikuttaa TIR-järjestelmän toimintaan. Se ei muuta TIR-yleissopimuksen asiasisältöä, sillä yleissopimuksen 43 artiklan mukaan selittävissä huomautuksissa on TIR-yleissopimuksen ja sen liitteiden eräiden määräysten tulkintoja. Niissä selostetaan myös tiettyjä suositeltuja käytäntöjä.

                  TIR-yleissopimuksen liitteiden 2 ja 7 muuttamista koskevalla ehdotuksella lisätään TIR-yleissopimukseen uusi ajoneuvo- ja konttimalli (jossa on telttakankaalla varustettu liukukatto tai liukuva telttakangas) ja annetaan samalla tullihallinnoille mahdollisimman vahvat takeet siitä, että TIR-carnet'isiin merkityt tavarat kuljetetaan tullivarmoissa kuljetusvälineissä tai konteissa. Tällainen uusi kuljetustekniikka parantaa maantieliikenteen toimivuutta ja tehokkuutta.

               4.TALOUSARVIOVAIKUTUKSET

                  Ehdotuksella ei ole vaikutuksia Euroopan unionin talousarvioon.

               2015/0241 (NLE)

               Ehdotus

               NEUVOSTON PÄÄTÖS

               Euroopan unionin puolesta TIR-yleissopimuksen hallinnollisessa komiteassa esitettävästä kannasta TIR-carnet’isiin merkittyjen tavaroiden kansainvälistä kuljetusta koskevan tulliyleissopimuksen muuttamista koskevaan ehdotukseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)TIR-carnet'isiin merkittyjen tavaroiden kansainvälisestä kuljetuksesta 14 päivänä marraskuuta 1975 tehty tulliyleissopimus, jäljempänä ’TIR-yleissopimus’, hyväksyttiin Euroopan talousyhteisön puolesta neuvoston asetuksella (ETY) N:o 2112/78
                  1
               , ja se tuli yhteisössä voimaan 20 päivänä kesäkuuta 1983
                  2
               .

               (2)TIR-yleissopimuksen konsolidoitu toisinto julkaistiin neuvoston päätöksen 2009/477/EY
                  3
                liitteenä, ja sen mukaan komissio julkaisee yleissopimukseen tulevaisuudessa tehtävät muutokset ja ilmoittaa niiden voimaantulopäivän Euroopan unionin virallisessa lehdessä.

               (3)TIR:n toimeenpanevassa neuvostossa TIR-yleissopimuksen 42 a artiklan asianmukaisesta soveltamisesta käytyjen keskustelujen jälkeen TIR:n toimeenpaneva neuvosto toimitti TIR-yleissopimuksen hallinnolliselle komitealle ehdotuksen 42 a artiklaa koskevaksi uudeksi selittäväksi huomautukseksi, joka selventäisi TIR:n toimeenpanevan neuvoston ja sopimuspuolten välistä tiedonantomenettelyä sellaisten kansallisten valvontatoimenpiteiden osalta, jotka voivat vaikuttaa TIR-yleissopimuksen soveltamiseen tai TIR-järjestelmän toimintaan. Uusien valvontatoimenpiteiden tiedonantoa ja käyttöönottoa koskevat suuntaviivat hyväksyttiin TIR-yleissopimuksen hallinnollisen komitean 61. istunnossa, ja ne lisätään TIR-käsikirjan 5 lukuun.

               (4)Yhdistyneiden kansakuntien Euroopan talouskomission kuljetuksiin liittyviä tullikysymyksiä käsittelevä työryhmä ehdotti TIR-yleissopimuksen hallinnolliselle komitealle muutosta, jolla otettaisiin käyttöön maantieliikenteen toimivuutta ja tehokkuutta parantava kulkuneuvojen ja konttien uusi kuljetustekniikka. Hallinnollisen komitean mukaan uusi kulkuneuvo- ja konttimalli, jossa on telttakankaalla varustettu liukukatto tai liukuva telttakangas, on tullivarma ja se voidaan lisätä TIR-yleissopimuksen liitteisiin 2 ja 7.

               (5)Kaikki unionin jäsenvaltiot suhtautuivat muutosehdotuksiin myönteisesti tullilainsäädäntökomiteassa (Geneve-koordinointi).

               (6)TIR-yleissopimuksen hallinnollisen komitean seuraava istunto, jossa ehdotetut muutokset esitetään hyväksyntää varten, on tarkoitus pitää lokakuussa 2015.

               (7)Sen vuoksi unionin puolesta TIR-yleissopimuksen hallinnollisessa komiteassa esitettävän kannan olisi perustuttava tämän päätöksen liitteenä oleviin muutosluonnoksiin,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan unionin puolesta TIR-yleissopimuksen hallinnollisessa komiteassa esitettävä kanta perustuu tämän päätöksen liitteenä oleviin muutosluonnoksiin.

               Unionin edustajat TIR-yleissopimuksen hallinnollisessa komiteassa voivat hyväksyä vähäisiä muutoksia muutosluonnoksiin ilman uutta neuvoston päätöstä.

               2 artikla

               Kun muutokset on hyväksytty, ne julkaistaan Euroopan unionin virallisessa lehdessä, ja samalla ilmoitetaan niiden voimaantulopäivä.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston asetus (ETY) N:o 2112/78, annettu 25 päivänä heinäkuuta 1978, TIR-carnet'isiin merkittyjen tavaroiden kansainvälistä kuljetusta koskevan Genevessä 14 päivänä marraskuuta 1975 tehdyn tulliyleissopimuksen tekemisestä (EYVL L 252, 14.9.1978, s. 1).

                     (2)
                  EYVL L 31, 2.2.1983, s. 13.

                     (3)
                  Neuvoston päätös, tehty 28 päivänä toukokuuta 2009, TIR-carnet'isiin merkittyjen tavaroiden kansainvälistä kuljetusta koskevan 14 päivänä marraskuuta 1975 tehdyn tulliyleissopimuksen, jota on myöhemmin muutettu, tekstin julkaisemisesta konsolidoituna (EUVL L 165, 26.6.2009, s. 1).

    ---documentbreak---

               EUROOPAN KOMISSIO
            Bryssel 20.10.2015
            COM(2015) 512 final
            LIITE
            LISÄYS
            asiakirjaan
            Ehdotus neuvoston päätökseksi
            Euroopan unionin puolesta TIR-yleissopimuksen hallinnollisessa komiteassa esitettävästä kannasta TIR-carnet’isiin merkittyjen tavaroiden kansainvälistä kuljetusta koskevan tulliyleissopimuksen muuttamista koskevaan ehdotukseen

               Muutokset TIR-carnet'isiin merkittyjen tavaroiden kansainvälistä kuljetusta koskevaan tulliyleissopimukseen (vuoden 1975 TIR-yleissopimukseen)

               Liitteessä 6 oleva uusi 0.42 a selittävä huomautus

               Lisätään 42 a artiklaa koskeva uusi selittävä huomautus seuraavasti:

               ”0.42 a
                     Ilmaisulla ”välittömästi” tarkoitetaan 42 a artiklassa sitä, että TIR-yleissopimuksen soveltamiseen ja/tai TIR-järjestelmän toimintaan mahdollisesti vaikuttavat kansalliset toimenpiteet on annettava TIRExB:lle tiedoksi kirjallisesti mahdollisimman pian ja mahdollisuuksien mukaan ennen niiden voimaantuloa, jotta TIRExB voi tehokkaasti päättää valvontatehtävänsä sekä täyttää velvollisuutensa tarkastaa 42 a artiklan mukaisesti toimenpiteen yhdenmukaisuuden TIR-yleissopimuksen määräysten kanssa ja suorittaa TIR-yleissopimuksen liitteessä 8 sille määrätyt tehtävät.”

               Liitteessä 2 olevan 4 artiklan 2 kohdan i alakohta

               Korvataan nykyinen teksti seuraavasti:
                     ”i) Liukuvien telttakankaiden, lattian, ovien ja kaikkien muiden osien, jotka yhdessä muodostavat tavaratilan, on oltava yhteenliitetyt joko sellaisilla laitteilla, joita ei voida poistaa ja asettaa takaisin ulkopuolelta jättämättä näkyviä jälkiä, tai siten, että rakenteen muuttaminen jättämättä näkyviä jälkiä on mahdotonta.”

               Liitteessä 2 olevan 4 artiklan 2 kohdan iii alakohta

               Korvataan nykyinen teksti seuraavasti:

               ”iii)
                     Liukuvan telttakankaan ohjain, liukuvan telttakankaan jännityksensäätölaitteet ja muut liikkuvat osat on asennettava siten, ettei suljettuja ja tullisinetöityjä ovia ja muita liikkuvia osia voida avata eikä sulkea ulkopuolelta jättämättä näkyviä jälkiä. Liukuvan telttakankaan ohjain, liukuvan telttakankaan kiristinlaitteet ja muut liikkuvat osat on kiinnitettävä siten, että on mahdotonta päästä tavaratilaan jättämättä näkyviä jälkiä, kun sulkulaite on lukittu. Esimerkki tällaisesta järjestelmästä on näiden määräysten liitteenä olevassa piirroksessa 9.”

               Liitteen 2 uusi 5 artikla

               Lisätään muutetun 4 artiklan jälkeen seuraavaa:

               ”5 artikla

               Kulkuneuvot, joissa on telttakatoksella varustettu liukukatto

               1.Edellä 1, 2, 3 ja 4 artiklaa sovelletaan soveltuvin osin kulkuneuvoihin, joissa on telttakatoksella varustettu liukukatto. Kyseisten kulkuneuvojen on myös noudatettava tämän artiklan määräyksiä.

               2.Telttakatoksella varustetun liukukaton on täytettävä jäljempänä olevan i–iii alakohdan vaatimukset.

               i)Telttakankaalla varustetun liukukaton on oltava yhteenliitetty joko sellaisilla laitteilla, joita ei voida poistaa ja asettaa takaisin ulkopuolelta jättämättä näkyviä jälkiä, tai siten, että rakenteen muuttaminen jättämättä näkyviä jälkiä on mahdotonta.

               ii)Liukukaton telttakankaan on peitettävä katon kiinteä osa tavaratilan etuosassa siten, ettei telttakangasta voida vetää yläkonsolin yläreunan yli. Telttakankaan päärmeeseen on tavaratilan molemmin puolin asennettava pituussunnassa esijännitetty teräskaapeli siten, ettei sitä voida poistaa ja asentaa uudelleen jättämättä näkyviä jälkiä. Katto on kiinnitettävä liukukelkkaan siten, ettei sitä voida poistaa eikä kiinnittää uudelleen jättämättä näkyviä jälkiä.

               iii)Telttakankaalla varustetun liukukaton ohjain, telttakankaalla varustetun liukukaton kiristinlaitteet ja muut liikkuvat osat on asennettava siten, ettei suljettuja ja tullisinetöityjä ovia, kattoa ja muita liikkuvia voida avata eikä sulkea ulkopuolelta jättämättä näkyviä jälkiä. Telttakankaalla varustetun liukukaton ohjain, telttakankaalla varustetun liukukaton kiristinlaitteet ja muut liikkuvat osat on kiinnitettävä siten, että on mahdotonta päästä tavaratilaan jättämättä näkyviä jälkiä, kun sulkulaite on lukittu.

               Esimerkki mahdollisesta rakenteesta on näiden määräysten liitteenä olevassa piirroksessa 10.”

               Liitteen 2 piirros 9

               Korvataan piirros 9 seuraavasti:

               ”Piirros 9

               ESIMERKKI LIUKUVILLA TELTTAKANKAILLA VARUSTETUSTA KULKUNEUVOSTA

               Piirros 9 (jatkoa)

               Piirros 9 (jatkoa)”

               Liitteen 2 piirros 10

               Lisätään piirroksen 9 jälkeen uusi piirros seuraavasti:

               ”Piirros 10

               ESIMERKKI KULKUNEUVOSTA, JOSSA ON TELTTAKANKAALLA VARUSTETTU LIUKUKATTO

               Piirros 10 (jatkoa)

               Piirros 10 (jatkoa)

    ---documentbreak--- NA ---documentbreak---

               EUROOPAN KOMISSIO
            Bryssel 20.10.2015
            COM(2015) 512 final
            LIITE
            LISÄYS
            asiakirjaan
            Ehdotus neuvoston päätökseksi
            Euroopan unionin puolesta TIR-yleissopimuksen hallinnollisessa komiteassa esitettävästä kannasta TIR-carnet’isiin merkittyjen tavaroiden kansainvälistä kuljetusta koskevan tulliyleissopimuksen muuttamista koskevaan ehdotukseen

               Liitteessä 7 olevan I osan 5 artiklan 2 kohdan i alakohta

               Korvataan nykyinen teksti seuraavasti:

               ”i)
                     Liukuvien telttakankaiden, lattian, ovien ja kaikkien muiden osien, jotka yhdessä muodostavat kontin, on oltava yhteenliitetyt joko sellaisilla laitteilla, joita ei voida poistaa ja asettaa takaisin ulkopuolelta jättämättä näkyviä jälkiä, tai siten, että rakenteen muuttaminen jättämättä näkyviä jälkiä on mahdotonta.”

               Liitteessä 7 olevan I osan 5 artiklan 2 kohdan iii alakohta

               Korvataan nykyinen teksti seuraavasti:

               ”iii)
                     Liukuvan telttakankaan ohjain, liukuvan telttakankaan kiristinlaitteet ja muut liikkuvat osat on asennettava siten, ettei suljettuja ja tullisinetöityjä ovia ja muita liikkuvia osia voida avata eikä sulkea ulkopuolelta jättämättä näkyviä jälkiä. Liukuvan telttakankaan ohjain, liukuvan telttakankaan jännityksensäätölaitteet ja muut liikkuvat osat on kiinnitettävä siten, että on mahdotonta päästä konttiin jättämättä näkyviä jälkiä, kun sulkulaite on lukittu. Esimerkki tällaisesta rakenteesta on näiden määräysten liitteenä olevassa piirroksessa 9.”

               Liitteessä 7 olevan I osan uusi 6 artikla

               Lisätään muutetun 5 artiklan jälkeen seuraavaa:

               ”6 artikla

               Kontit, joissa on telttakatoksella varustettu liukukatto

               1.Näiden määräysten 1, 2, 3, 4 ja 5 artiklaa sovelletaan soveltuvin osin kulkuneuvoihin, joissa on telttakatoksella varustettu liukukatto. Kyseisten konttien on myös noudatettava tämän artiklan määräyksiä.

               2.Telttakatoksella varustetun liukukaton on täytettävä jäljempänä olevan i–iii alakohdan vaatimukset.

               i)Telttakankaalla varustetun liukukaton on oltava yhteenliitetty joko sellaisilla laitteilla, joita ei voida poistaa ja asettaa takaisin ulkopuolelta jättämättä näkyviä jälkiä, tai siten, että rakenteen muuttaminen jättämättä näkyviä jälkiä on mahdotonta.

               ii)Liukukaton telttakankaan on peitettävä katon kiinteä osa tavaratilan etuosassa siten, ettei telttakangasta voida vetää yläkonsolin yläreunan yli. Telttakankaan päärmeeseen on kontin molemmin puolin asennettava pituussunnassa esijännitetty teräskaapeli siten, ettei sitä voida poistaa ja asentaa uudelleen jättämättä näkyviä jälkiä. Katto on kiinnitettävä liukukelkkaan siten, ettei sitä voida poistaa eikä kiinnittää uudelleen jättämättä näkyviä jälkiä.

                iii)Telttakankaalla varustetun liukukaton ohjain, telttakankaalla varustetun liukukaton kiristinlaitteet ja muut liikkuvat osat on asennettava siten, ettei suljettuja ja tullisinetöityjä ovia, kattoa ja muita liikkuvia voida avata eikä sulkea ulkopuolelta jättämättä näkyviä jälkiä. Telttakankaalla varustetun liukukaton ohjain, telttakankaalla varustetun liukukaton jännityksensäätölaitteet ja muut liikkuvat osat on kiinnitettävä siten, että on mahdotonta päästä konttiin jättämättä näkyviä jälkiä, kun sulkulaite on lukittu.

               Esimerkki mahdollisesta rakenteesta on näiden määräysten liitteenä olevassa piirroksessa 10.”

               Liitteen 7 ensimmäisen osan piirros 9

               Korvataan piirros 9 seuraavasti:

               Piirros. 9

               ESIMERKKI LIUKUVILLA TELTTAKANKAILLA VARUSTETUSTA KULKUNEUVOSTA

               Piirros 9 (jatkoa)

               Liiteen 7 ensimmäisen osan piirros 9

               Lisätään piirroksen 9 jälkeen uusi piirros seuraavasti:

               Piirros 10

               ESIMERKKI KULKUNEUVOSTA, JOSSA ON TELTTAKANKAALLA VARUSTETTU LIUKUKATTO


title: Ehdotus: neuvoston päätös tutkimuksen, teknologian kehittämisen ja esittelyn erityisohjelmasta "Eurooppalaisen tutkimusalueen integrointi ja lujittaminen" (2002-2006) tehdyn päätöksen 2002/834/EY muuttamisesta

text:
Avis juridique important

|

52003PC0390

Ehdotus: Neuvoston Päätös tutkimuksen, teknologian kehittämisen ja esittelyn erityisohjelmasta "Eurooppalaisen tutkimusalueen integrointi ja lujittaminen" (2002-2006) tehdyn päätöksen 2002/834/EY muuttamisesta  /* KOM/2003/0390 lopull. - CNS 2003/0151 */

Ehdotus: Neuvoston päätös tutkimuksen, teknologian kehittämisen ja esittelyn erityisohjelmasta "Eurooppalaisen tutkimusalueen integrointi ja lujittaminen" (2002-2006) tehdyn päätöksen 2002/834/EY muuttamisesta(komission esittämä)PERUSTELUTJohdantoKantasolututkimus on saanut osakseen voimakasta tieteellistä kiinnostusta maailmanlaajuisesti. Vaikka tarvitaankin vielä paljon perus- ja esitutkimusta, kantasolujen tarkastelu voi merkittävästi lisätä ymmärrystämme ihmisen elämän kehityksestä. Tutkijat odottavat, että kantasolututkimus edistää olennaisella tavalla hoitomuotojen kehitystä useilla lääketieteen aloilla. Tämä koskee erityisesti erilaisten rappeuttavien sairauksien, kuten Alzheimerin ja Parkinsonin taudin, mutta myös diabeteksen kaltaisten tavallisempien sairauksien hoitoa.Kantasolututkimus herättää eettisiä kysymyksiä, varsinkin kun on kyse ylimääräisistä ihmisalkioista saatavien kantasolujen käytöstä. Samalla niiden lukuisien potilaiden kärsimykset, joilla ei nykyisellään ole toivoa oikeanlaisesta hoidosta, muodostavat eettisen velvoitteen edistää tutkimusta.On selvää, että ihmisalkiota käyttävää tutkimusta voidaan tehdä vain tiukkojen eettisten ehtojen ja suojatoimenpiteiden toteutuessa.Euroopan komissio ehdottaa nyt - otettuaan kaikilta osin huomioon luonnontieteiden ja uusien teknologioiden etiikkaa käsittelevän eurooppalaisen työryhmän lausunnot - johdonmukaisia ja tiukkoja eettisiä ohjeita noudatettaviksi tehtäessä ja valvottaessa päätöksiä yhteisön rahoituksen myöntämiseksi tutkimushankkeille, joissa hankitaan alkion kantasoluja ylimääräisistä ihmisalkioista. Tällaista tutkimusta rahoitetaan Euroopan yhteisön tutkimuksen, teknologian kehittämisen ja esittelyn kuudennessa puiteohjelmassa (2002-2006), jonka Euroopan parlamentti ja neuvosto ovat hyväksyneet [1].[1]  EYVL C 232, 29.8.2002, s. 1.Tällä ehdotuksella komissio vastaa kysymykseen, joka jätettiin auki kuudennen puiteohjelman erityisohjelmien hyväksyntäprosessissa. Kysymys on siitä, millä ehdoin yhteisön rahoitusta voidaan myöntää tällaista tutkimusta sisältäville hankkeille.Neuvosto hyväksyi 30. syyskuuta 2002 tutkimuksen, teknologian kehittämisen ja esittelyn erityisohjelman "Eurooppalaisen tutkimusalueen integrointi ja lujittaminen" (2002-2006) (päätös 2002/834/EY [2]) (jäljempänä 'erityisohjelma'), jossa sallitaan ihmisalkioita ja ihmisalkion kantasoluja käyttävä tutkimus lukuun ottamatta kolmea osa-aluetta:[2]  EYVL L 294, 29.10.2002, s. 1.- lisääntymistarkoituksessa tehtävään ihmisen kloonaukseen tähtäävä tutkimus (ns. reproduktiivinen kloonaus),- tutkimus, jolla pyritään muuttamaan ihmisen geeniperimää siten, että muutoksesta saattaa tulla periytyvä (sukusoluterapia), [3][3]  Sukurauhassyövän hoitoon liittyvää tutkimusta voidaan rahoittaa.- tutkimus, jossa pyritään tuottamaan ihmisalkioita vain tutkimustarkoituksiin tai kantasolujen hankintaa varten, esimerkiksi somaattisten solujen tumansiirron avulla (jota usein kutsutaan ns. terapeuttiseksi kloonaukseksi).Erityisohjelmassa osoitetaan yhteisön rahoitusta kantasolututkimukseen, jossa käytetään sekä somaattisia että ylimääräisistä ihmisalkioista saatavia kantasoluja erityisesti ensisijaisen aihealueen 1.1.1 "Terveysalan biotieteet, genomiikka ja bioteknologia osa-alueen i) Genomiikan huippututkimus ja sovellukset terveysalalla" kohdassa "Genomiikan ja bioteknologian tietämyksen ja teknologian sovellukset terveysalalla". Kohdan mukaan tutkimuksen painopistealueita on esimerkiksi "uusien ennaltaehkäisy- ja hoitomenetelmien, kuten somaattisen geeni- ja soluterapian (erityisesti kantasoluterapian, jota sovelletaan esimerkiksi neurologisiin ja neuromuskulaarisiin häiriöihin) kehittäminen ja testaus" [4].[4]  EYVL L 294, 29.10.2002, s. 10.Neuvoston kokouksessa 30. syyskuuta 2002 neuvosto ja komissio sopivat, että "ihmisalkioiden ja alkion kantasolujen käyttöön liittyvää tutkimustoimintaa koskevat yksityiskohtaiset täytäntöönpanosäännökset on laadittava 31. joulukuuta 2003 mennessä."Ennen kyseistä päivämäärää komissio ei ehdota tällaisen tutkimustoiminnan rahoittamista, lukuun ottamatta hanke-ehdotuksia, jotka koskevat solupankeissa säilytettävien tai eristettyjen ihmisalkioiden kantasolujen viljelmien tutkimusta. Tällaiset ehdotukset on arvioitava erityisohjelmasta tehtyyn päätökseen jo sisältyvien säännösten mukaisesti ja noudattaen menettelyjä, joista on sovittu komissiota erityisohjelman toteuttamisessa avustavassa jäsenvaltioiden komiteassa.Komissio ilmoitti toimittavansa perustamissopimuksen 166 artiklan 4 kohdan nojalla ehdotuksen lisäohjeista, jotka koskevat ihmisalkioita ja ihmisalkioiden kantasoluja käyttäville tutkimushankkeille myönnettävää yhteisön rahoitusta koskevissa päätöksissä noudatettavia periaatteita.Komissio julkaisi huhtikuussa 2003 raportin (SEK(2003) 441) tieteen kehityksestä ja tieteellisistä tarpeista sekä kansainvälisen ja kansallisen lainsäädännön ja säännöstön sekä ihmisalkion kantasoluja käyttävää tutkimusta koskevien eettisten sääntöjen kehityksestä. [5] Tästäkin oli sovittu neuvoston kokouksessa 30. syyskuuta 2002. Raportti toimitettiin Euroopan parlamentille ja neuvostolle pohjaksi toimielinten välisessä seminaarissa käytäville keskusteluille rajoittamatta kuitenkaan nyt käsillä olevan päätöksen sisältöä.[5]  http://europa.eu.int/comm/research/ conferences/2003/bioethics/index_en.htmlBioetiikkaa käsittelevä toimielinten välinen seminaari, jossa tarkasteltiin ihmisalkion kantasolujen tutkimusta tutkimuksen kuudennessa puiteohjelmassa, pidettiin 24. huhtikuuta 2003. Seminaari tarjosi tieteen, juridiikan ja etiikan asiantuntijoille sekä Euroopan parlamentin, neuvoston, komission, jäsenvaltioiden sekä liittymässä olevien maiden ja ehdokasmaiden edustajille tilaisuuden keskustella ja esittää näkemyksiään. Videotaltiointi seminaarista on saatavilla Internetissä viidellä kielellä [6].[6]  http://europa.eu.int/comm/research/ conferences/2003/bioethics/index_en.htmlKomission ehdotusKomissio antaa nyt neuvostolle perustamissopimuksen 166 artiklan 4 kohtaan perustuvan ehdotuksen erityisohjelman muuttamiseksi. Euroopan parlamentti antaa ehdotuksesta lausuntonsa.Ehdotus koskee tärkeää nousevaa tutkimusalaa, johon liittyy sekä suuria odotuksia lääketieteellisten sovellusten alalla että perustavanlaatuisia eettisiä kysymyksiä. Ehdotus käsittelee erityisesti kantasolujen hankintaa ylimääräisistä ihmisalkiosta. Tällaisen tutkimuksen avulla voidaan eristää uusia ihmisalkion kantasolujen linjoja, joita tiedeyhteisö tarvitsee tietämyksen lisäämiseksi ja tällaisen tutkimuksen todellisten mahdollisuuksien arvioimiseksi uusien lääketieteellisten sovellusten luomista silmällä pitäen. Sekä tieteellisten odotusten että eettisten näkökohtien huomioon ottamiseksi komissio ehdottaa, että tällaista tutkimusta rahoitetaan, mutta erittäin tiukoin ehdoin.Erityisohjelmassa ihmisen somaattisten kantasolujen tutkimus (solut eristetty sikiö- tai aikuiskudoksesta) muodostaa rahoitetuissa hankkeissa laskettuna tärkeimmän ihmisalkion kantasolututkimuksen osa-alueen. Ihmisen somaattisten kantasolujen tutkimus aloitettiin jo yli 20 vuotta sitten ja sen avulla on jo kehitetty ihmishenkiä pelastaneita hoitosovelluksia. Ihmisalkion kantasolujen viljely taas tuli mahdolliseksi 5 vuotta sitten.Ihmisalkion kantasolujen tutkimus ja ihmisen somaattisten kantasolujen tutkimus täydentävät toisiaan, sillä niillä kummallakin on omat etunsa ja puutteensa. Näiden kahden vertailu näyttäisi tällä hetkellä muodostavan keskeisen tekijän perustutkimuksen edistymisessä ja arvioitaessa mahdollista käyttöä lääketieteellisissä sovelluksissa.Ihmisalkion uusien kantasolulinjojen eristämisen osalta yhteisön rahoitusta voidaan myöntää tällaisten kantasolujen hankintaan ainoastaan sellaisista ihmisalkioista, jotka ovat aikaansaatuja raskauden käynnistämistarkoituksessa toteutetulla lääketieteellisesti avustetulla koeputkihedelmöityksellä ja joita ei enää aiota käyttää kyseiseen tarkoitukseen. Tällaisia ihmisalkioita, joita usein kutsutaan ylimääräisiksi alkioiksi, säilytetään jäädytettyinä tarkoitukseen varatuissa tiloissa eri puolilla Eurooppaa ja ne on määrä tuhota kansallisten sääntöjen ja määräysten mukaisesti, kun niitä ei enää käytetä lapsensaamistarkoitukseen.Tällaisen tutkimuksen jättämisellä yhteisön rahoituksen ulkopuolelle olisi kielteisiä vaikutuksia. Yhteisön tasoisella tutkimusyhteistyöllä voidaan vähentää tutkimustyön päällekkäisyyksiä ja auttaa vähentämään ylimääräisten ihmisalkioiden käyttöä ihmisalkion kantasolulinjojen hankintaan. Lisäksi yhteisön rahoituksella edistetään tulosten ja osaamisen jakamista eri jäsenvaltioista tulevien tutkimusryhmien kesken. Tämän odotetaan johtavan tieteen nopeampaan edistymiseen ja hyödyttävän potilaita kaikkialla Euroopassa myös niissä maissa, joissa tällainen tutkimus on kiellettyä.Rahoittamalla tutkimushankkeita, joissa hankitaan kantasoluja ylimääräisistä ihmisalkioista, ja asettamalla tiukat eettiset säännöt, EU tukee vastuullisesti tämän tieteenalan edistystä koko maailman potilaiden hyväksi samalla kuitenkin varmistaen, että tämä tapahtuu selkeän eettisen säännöstön puitteissa.Samanaikaisesti komissio on heinäkuussa 2003 julkaisemassa ehdotuspyyntöä, joka koskee eurooppalaisen kantasolurekisterin perustamista. Komissio rahoittaa sopivan hanke-ehdotuksen pohjalta rekisteriä ja myötävaikuttaa julkisten kantasolupankkien perustamiseen ja verkostoimiseen Euroopan tasolla. Tämä on tarkoitus tuoda Euroopassa saatavilla olevat eri kantasolulinjat tutkijoiden käyttöön entistä helpommin ja kohtuullisemmin kustannuksin. Komission tavoitteena on edistää olemassa olevien kantasolulinjojen optimaalista käyttöä ja erityisesti varmistaa, että uusia ihmisalkion kantasolulinjoja luodaan vain kun se on välttämätöntä. Tämä tutkimusaihe sisältyy erityisohjelman toiseen ehdotuspyyntöön.Näitä suuntaviivoja sovelletaan tämän erityisohjelman täytäntöönpanoon. Komissio seuraa säännöllisesti tieteen kehitystä ja kansallisia säännöksiä asiaan liittyvän edistyksen huomioon ottamiseksi. Vuonna 2005 komissio antaa raportin, jossa arvioidaan EU:n tasolla rahoitettua kantasolututkimusta ja tällä päätöksellä asetettujen sääntöjen soveltamista. Raportti otetaan huomioon myöhempien tutkimusohjelmien valmistelussa.Tilanne EuroopassaJäsenvaltioiden näkemykset eri tutkimusalojen eettisestä hyväksyttävyydestä ovat hyvin erilaiset. Tämä näkyy toissijaisuusperiaatteen mukaisesti kansallisessa lainsäädännössä.Yhteisö ei rahoita minkäänlaista ihmisalkioita tai minkä tahansa tyyppisiä alkion kantasoluja käyttävää tutkimusta, jos rahoitusta hakeva oikeussubjekti on sijoittautunut sellaiseen maahan, jossa tällainen tutkimus on kielletty. Tutkimushankkeiden osallistujien on noudatettava tutkimuksen suoritusmaassa voimassa olevia lakeja, määräyksiä ja eettisiä sääntöjä.SääntelymenettelyTutkimuksen, teknologian kehittämisen ja esittelyn erityisohjelmasta "Eurooppalaisen tutkimusalueen integrointi ja lujittaminen" (2002-2006) tehdyn päätöksen 2002/834/EY  6 artiklan 3 kohdan mukaan kaikki ihmisalkioiden ja ihmisalkioiden kantasolujen käyttöä koskevat tutkimushankkeet annetaan sääntelykomitean käsiteltäviksi. Kyseinen komitea on tässä tapauksessa tämän erityisohjelman ohjelmakomitea ensisijaisen aihealueen 1 "Terveysalan biotieteet, genomiikka ja bioteknologia mukaisessa kokoonpanossa".Ohjeiden soveltaminen käytännössäSoveltamisalaEhdotettuja ohjeita on tarkoitus soveltaa nimenomaan yhteisön rahoittamaan tutkimustoimintaan, johon liittyy kantasolujen hankintaa sellaisista ihmisalkioista, jotka on aikaansaatu ennen 27 päivää kesäkuuta 2002 raskauden käynnistämistarkoituksessa toteutetulla lääketieteellisesti avustetulla koeputkihedelmöityksellä ja joita ei enää aiota käyttää kyseiseen tarkoitukseen (ns. ylimääräiset ihmisalkiot).LähdetietoaEhdotetut ohjeet perustuvat etiikkaa käsittelevän eurooppalaisen työryhmän (European Group on Ethics) laatimiin periaatteisiin ja erityisesti lausunnossa n:o 15 (Ethical aspects of human stem cell research and use) esitettyihin eettisiin perusperiaatteisiin [7].[7]  http://europa.eu.int/comm/ european_group_ethics/index_en.htm.OhjeetTällä ehdotuksella muutetaan erityisohjelmaa siten, että määrätään tarkasti, millä ehdoilla yhteisön rahoitusta myönnetään tutkimukselle, johon liittyy kantasolujen hankintaa ylimääräisistä ihmisalkioista. Näiden ehtojen täyttymistä tarkastellaan tieteellisessä arvioinnissa ja eettisessä arvioinnissa, jotka molemmat tehdään järjestelmällisesti kaikille tällaisille tutkimushankkeille.Tieteellisessä arvioinnissa asiantuntijat arvioivat, onko hankkeella erityisen arvokkaat tutkimustavoitteet, onko ihmisalkion kantasolujen käytölle olemassa sopivia vaihtoehtoja ja sovelletaanko luovutukseen, hankintaan ja varastointiin riittäväntasoisia laatu- ja turvallisuusnormeja.Eettisessä arvioinnissa asiantuntijat arvioivat, onko tutkimuksen toteutusmaassa saatu paikallisella tai kansallisella tasolla eettinen lausunto, onko luovuttajilta saatu vapaaseen tahtoon perustuva nimenomainen ja tietoinen suostumus, onko henkilötietojen ja geneettisen tiedon suojaamiseksi toteutettu riittävät toimenpiteet, sekä varmistavat, ettei luovutuksesta ole suoritettu rahallista korvausta.Jos kantasolujen hankintaa ylimääräisistä (edellä olevan määritelmän mukaisista) ihmisalkioista ei ole kaavailtu hankkeen alussa, mutta se on todennäköistä hankkeen toteutuksen myöhemmässä vaiheessa, tieteellinen ja eettinen arviointi on tehtävä ennen kyseisiä tutkimustoimia.Tällaisessa yhteisön rahoittamassa tutkimuksessa voidaan käyttää ainoastaan olemassa olevia ylimääräisiä ihmisalkioita, jotka on aikaansaatu ennen 27 päivää kesäkuuta 2002 (kyseesssä on päivämäärä, jona Euroopan parlamentti ja neuvosto hyväksyivät kuudennen puiteohjelman).Jotta tällainen tutkimus hyödyttäisi koko tiedeyhteisöä, tutkimushankkeiden osallistujien olisi parhaansa mukaan pyrittävä asettamaan uudet kantasolulinjat tiedeyhteisön saataville tutkimustarkoituksiin. Tästä on opastusta luonnontieteiden ja uusien teknologioiden etiikkaa käsittelevän eurooppalaisen työryhmän lausunnossa n:o 16 (Ethical aspects of patenting inventions involving human stem cells).Kantasoluihin liittyvän yhteisön tutkimuksen rahoituksen avoimuuden varmistamiseksi komissio julkaisee vuosittain luettelon kuudennessa puiteohjelmassa rahoitetuista hankkeista, joissa käytetään ihmisalkion kantasoluja.Tällä ehdotuksella muutetaan päätöstä 2002/834/EY tutkimuksen, teknologian kehittämisen ja esittelyn erityisohjelmasta Eurooppalaisen tutkimusalueen integrointi ja lujittaminen (2002-2006). Ehdotettujen ohjeiden (ks. liite) teksti on tarkoitus lisätä liitteeseen I kohtaan 1.1 Tutkimustyön ensisijaiset aihealueet 17:nnen kappaleen jälkeen [8].[8]  EYVL L 294, 29.10.2002, s. 8.2003/0151 (CNS)Ehdotus: NEUVOSTON PÄÄTÖS tutkimuksen, teknologian kehittämisen ja esittelyn erityisohjelmasta "Eurooppalaisen tutkimusalueen integrointi ja lujittaminen" (2002-2006) tehdyn päätöksen 2002/834/EY muuttamisesta(ETAn kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 166 artiklan 4 kohdan,ottaa huomioon komission ehdotuksen [9],[9]  EYVL C [...], [...], s. [...].ottaa huomioon Euroopan parlamentin lausunnon [10],[10]  EYVL C [...], [...], s. [...].ottaa huomioon Euroopan talous- ja sosiaalikomitean lausunnon [11],[11]  EYVL C [...], [...], s. [...].sekä katsoo seuraavaa:(1) Komissio totesi neuvoston kokouksessa 30 päivänä syyskuuta 2002, ettei se ehdota rahoitettavaksi ihmisalkioita ja alkion kantasoluja käyttävää tutkimusta, lukuun ottamatta solupankeissa säilytettävien tai eristettyjen ihmisalkioiden kantasolujen viljelmien tutkimusta ennen kuin täytäntöönpanosäännökset on laadittu 31 päivään joulukuuta 2003 mennessä.(2) Huhtikuun 24 päivänä 2003 pidettiin bioetiikkaa käsittelevä toimielinten välinen seminaari, jossa tarkasteltiin ihmisalkion kantasolujen tutkimusta tutkimuksen kuudennessa puiteohjelmassa. Seminaarissa käytiin asiantuntijoiden sekä neuvoston, Euroopan parlamentin ja komission edustajien välillä komission työasiakirjan [12] pohjalta avointa keskustelua ihmisalkion kantasolututkimuksesta.[12]  SEK (2003) 441, 3.4.2003.(3) Neuvoston 30 päivänä syyskuuta 2002 pidetyn kokouksen pöytäkirjaan liitettyjen lausumien mukaisesti ja 24 päivänä huhtikuuta pidetyn toimielinten välisen seminaarin perusteella olisi laadittava lisäohjeita, jotka koskevat ihmisalkioita ja ihmisalkioiden kantasoluja käyttäville tutkimushankkeille myönnettävää yhteisön rahoitusta koskevissa päätöksissä noudatettavia periaatteita.(4) Jäsenvaltioiden näkemykset eri tutkimusalojen eettisestä hyväksyttävyydestä ovat hyvin erilaiset. Tämä näkyy toissijaisuusperiaatteen mukaisesti kansallisessa lainsäädännössä. Erityisesti ihmisalkioita ja alkion kantasoluja käyttävää tutkimusta koskeva jäsenvaltioiden sääntely ja lainsäädäntö ovat hyvin erilaisia. Jo nykyisellään erityisohjelmassa sovelletaan tässä asiassa kansallisia säännöksiä, eikä yhteisö myönnä oikeussubjektille rahoitusta tutkimukseen, joka on oikeussubjektin sijoittautumisvaltiossa kielletty.(5) Ihmisalkion kantasoluja koskevan nykytietämyksen valossa tarvitaan uusia ylimääräisistä ihmisalkioista saatavia kantasolulinjoja.(6) Tätä päätöstä on tarkoitus soveltaa nimenomaan yhteisön rahoittamaan tutkimustoimintaan, johon liittyy kantasolujen hankintaa sellaisista ihmisalkioista, jotka on aikaansaatu ennen 27 päivää kesäkuuta 2002 raskauden käynnistämistarkoituksessa toteutetulla lääketieteellisesti avustetulla koeputkihedelmöityksellä ja joita ei enää aiota käyttää kyseiseen tarkoitukseen (ns. ylimääräiset ihmisalkiot). Tällä päätöksellä muutetaan erityisohjelmaa ottamalla käyttöön useita ehtoja päätettäessä yhteisön rahoituksesta tällaiselle tutkimukselle.(7) Nämä ehdot perustuvat etiikkaa käsittelevän eurooppalaisen työryhmän (European Group on Ethics) vahvistamiin periaatteisiin ja erityisesti lausunnossa n:o 15 esitettyihin eettisiin perusperiaatteisiin, jotka ovat ihmisarvon kunnioittamisen periaate (joka edellyttää takeita siitä, että kokeita ei tehdä mielivaltaisesti), ihmisen itsemääräämisoikeuden periaate (joka edellyttää tietoisen suostumuksen saamista ja henkilötietojen suojaamista), oikeudenmukaisuuden ja hyvään pyrkimisen periaate (erityisesti terveyden parantaminen ja suojelu), tutkimuksen vapauden periaate (jota olisi noudatettava oikeassa suhteessa muihin periaatteisiin) ja suhteellisuusperiaate (tutkimustavoitteita ei voida saavuttaa vaihtoehtoisilla menetelmillä).(8) Näiden ehtojen täyttymistä olisi arvioitava sekä tieteellisessä että eettisessä arvioinnissa.(9) Jotta tällainen tutkimus hyödyttäisi koko tiedeyhteisöä, tutkimushankkeiden osallistujien olisi parhaansa mukaan pyrittävä asettamaan uudet kantasolulinjat tiedeyhteisön saataville tutkimustarkoituksiin.(10) Avoimuuden varmistamiseksi komission olisi julkaistava vuosittain luettelo kuudennessa puiteohjelmassa rahoitetuista hankkeista, joissa käytetään ihmisalkion kantasoluja.(11) Päätös 2002/834/EY [13] olisi muutettava edellä olevan mukaisesti.[13]  EYVL L 294, 29.10.2002, s. 1.ON TEHNYT TÄMÄN PÄÄTÖKSEN:1 artiklaMuutetaan päätöksen 2002/834/EY liite I tämän päätöksen liitteen mukaisesti.2 artiklaTämä päätös on osoitettu kaikille jäsenvaltioille.Tehty Brysselissä.Neuvoston puolestaPuheenjohtajaLiitePäätöksen 2002/834/EY liitteen I kohtaan 1.1 lisätään 17:nnen kappaleen jälkeen seuraava teksti."Jotta kantasolujen hankintaa ihmisalkiosta käyttäville tutkimushankkeille voitaisiin myöntää yhteisön rahoitusta, niiden on lisäksi täytettävä seuraavat ehdot:a) osallistujien on ennen tutkimustoimien aloittamista hankittava tutkimuksen toteutusmaissa paikallisella tai kansallisella tasolla eettinen lausunto,b) kantasolujen hankintaan käytettävien ihmisalkioiden on oltava aikaansaatuja ennen 27 päivää kesäkuuta 2002 raskauden käynnistämistarkoituksessa toteutetulla lääketieteellisesti avustetulla koeputkihedelmöityksellä, eikä niitä enää ole tarkoitus käyttää kyseiseen tarkoitukseen,c) hankkeella on oltava erityisen tärkeät tutkimustavoitteet tieteellisen tietämyksen edistämiseksi perustutkimuksessa tai lääketieteellisen tietämyksen lisäämiseksi ihmisiin sovellettavien diagnostiikkaan, ennaltaehkäisyyn ja hoitoon liittyvien menetelmien kehittämistä varten,d) kaikki vaihtoehtoiset menetelmät on selvitettävä (mukaan luettuina olemassa olevat ja aikuisten kantasolulinjat), ja on voitava osoittaa, etteivät ne ole riittäviä kyseisen tutkimuksen tarpeisiin,e) luovuttajilta olisi saatava vapaaseen tahtoon perustuva nimenomainen ja tietoinen suostumus kansallisen lainsäädännön mukaisesti ennen tutkimustoimien aloittamista,f) luovuttajille ei saa antaa tai luvata rahallista korvausta tai luontoissuoritusta,g) luovuttajien henkilötietojen, mukaan luettuina geneettiset tiedot, suoja on varmistettava,h) tutkimushankkeiden osallistujien on noudatettava kantasolujen luovutuksessa, hankinnassa ja varastoinnissa viimeisimpiä laatu- ja turvallisuusnormeja, varsinkin solujen jäljitettävyyden varmistamiseksi.Komission järjestämässä tutkimushanke-ehdotusten tieteellisessä ja eettisessä arvioinnissa on varmistettava näiden ehtojen täyttyminen. Kohdissa c) ja d) asetettujen ehtojen täyttyminen arvioidaan tieteellisessä arvioinnissa.Luonnontieteiden ja uusien teknologioiden etiikkaa käsittelevän eurooppalaisen työryhmän lausunnot ja varsinkin sen antamat ihmisalkion kantasolujen käyttöä koskevat lausunnot on otettava huomioon.Tutkimushankkeiden osallistujien olisi parhaansa mukaan pyrittävä asettamaan uudet kantasolulinjat voittoa tavoittelematta tiedeyhteisön saataville tutkimustarkoituksiin.Komissio julkaisee vuosittain luettelon kuudennessa puiteohjelmassa rahoitetuista hankkeista, joissa käytetään jonkin tyyppisiä ihmisalkion kantasoluja."


title: Ehdotus neuvoston päätökseksi Ruotsin viranomaisten suorittamille lohenpoikasten istuttamisille annettavan yhteisön taloudellisen avun määrän vahvistamisesta vuodelle 1997

text:
     •û- "^ <r
                   EUROOPAN YHTEISÖJEN KOMISSIO
 •CT           -Ù
ft              Vf
 ii             ii
                                               Bryssel, 11.11.1997
                                               KOM(97) 580 lopull.
                                  Ehdotus
                         NEUVOSTON PÄÄTÖKSEKSI
        RUOTSIN VIRANOMAISTEN SUORITTAMILLE LOHENPOIKASTEN
   ISTUTTAMISILLE ANNETTAVAN YHTEISÖN TALOUDELLISEN AVUN
                   MÄÄRÄN VAHVISTAMISESTA VUODELLE 1997
                             (komission esittämä)
 ---pagebreak---  ---pagebreak---                                             PERUSTELUT
Itävallan, Suomen ja Ruotsin liittymisasiakirjan 125 artiklassa määrätään, että kolmen
vuoden ajan liittymispäivästä Ruotsille annetaan yhteisön taloudellista apua lohenpoikasten
istuttamiseen Itämerellä.
Neuvoston on tehtävä päätös tästä taloudellisesta avusta määräenemmistöllä komission
ehdotuksesta välittömästi ennen Ruotsin liittymistä olemassa olleen tasapainon perusteella.
Tämä väliaikainen apu vastaa aikaisempaa Ruotsin saamaa yhteisön osallistumista osana
kahdenvälistä tiettyjä lohen lisääntymistä Itämeressä edistäviä toimenpiteitä koskevaa
sopimusta.
Euroopan talousyhteisön ja Ruotsin hallituksen välisen tiettyjä lohen lisääntymistä
Itämeressä edistäviä toimenpiteitä koskevan sopimuksen tekemisestä 27 päivänä kesäkuuta
 1980 annetussa neuvoston asetuksessa (ETY) N:o 2210/80 säädetään, että tämän tuen
määrä perustuu Ruotsin viranomaisille kasvatuksesta, tunnistamisesta ja veteen
laskemisesta aiheutuneisiin todellisiin kustannuksiin sellaisen nuorten lohien määrän osalta,
joka tarvitaan tuottamaan yhteisölle Ruotsin kalastusalueella sille vuodelle, jonka kuluessa
taloudellinen apu on annettava, myönnettyä yksipuolista kiintiötä vastaava määrä lohia.
 Koska vuonna 1997 lohikannan suurin sallittu saalis (TAC) on pienentynyt, taloudellisen
 avun määrä on laskettu soveltaen suhteellisesti tätä korjauskerrointa välittömästi ennen
 Ruotsin liittymistä vallinneen tilanteen tietoihin.
            EYVL N:o L 226, 29.4.1980, s. 7
 (d:\data\winword\saumonsw\fi97. doc/BC)
                                                £
 ---pagebreak---                                          Ehdotus
Neuvoston päätös Ruotsin viranomaisten suorittamille lohenpoikasten istuttamisille
     annettavan yhteisön taloudellisen avun määrän vahvistamisesta vuodelle 1997
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Itävallan, Suomen ja Ruotsin liittymisasiakirjan ja erityisesti sen 125
artiklan,
sekä katsoo, että
liittymisasiakirjan  125 artiklassa määrätään, että neuvosto vahvistaa            vuosittain
määräenemmistöllä komission ehdotuksesta yhteisön taloudellisen avun määrän Ruotsin
toimivaltaisten viranomaisten suorittamille lohenpoikasten istuttamisille,
tämä taloudellinen apu on hyväksyttävä välittömästi ennen Ruotsin liittymistä olemassa
olleen tasapainon perusteella,
Euroopan talousyhteisön ja Ruotsin hallituksen välisen tiettyjä lohen lisääntymistä
Itämeressä edistäviä toimenpiteitä koskevan sopimuksen tekemisestä 27 päivänä kesäkuuta
 1980 annetussa neuvoston asetuksessa (ETY) N:o 2210/803 säädetään, että yhteisön apu on
yhtä suuri kuin Ruotsin viranomaisille kasvatuksesta, tunnistamisesta ja veteen
 laskemisesta aiheutuneet todelliset kustannukset sellaisen nuorten lohien määrän osalta,
joka tarvitaan tuottamaan yhteisölle Ruotsin kalastusalueella sille vuodelle, jonka kuluessa
 taloudellinen apu on annettava, myönnettyä yksipuolisia kiintiötä vastaava määrä lohia,
 komissio on saanut Ruotsin esittämän yhteisön taloudellista apua koskevan hakemuksen
 vuodelle 1997; hakemus on samanlainen kuin vuodelle 1994 jätetty hakemus,
  J
   EYVL N:o L 226,29.4.1980. s. 7
                                               ^
 ---pagebreak--- Kansainvälinen Itämeren kalastuskomissio on tehnyt              vuodelle 1997 suosituksen
suurimmaksi sallituksi saaliiksi (TAC) Itämeren lohikannan ja siitä yhteisölle
myönnettävän kalastusosuuden osalta,
tätä vuodelle 1997 vahvistettua TAC-määrää on vähennetty; tämän vuoksi Ruotsin
hakemusta on vastaavasti tarkasteltu uudelleen, ja
yhteisön taloudellisen avun määrä on laskettu soveltamalla suhteellisesti kyseistä
vähennystä siihen yksipuoliseen kiintiöön, jonka Ruotsi olisi myöntänyt yhteisölle, jos
kahdenvälistä sopimusta sovellettaisiin edelleen,
ON ANTANUT TÄMÄN ASETUKSEN:
                                          / artikla
 Yhteisön taloudellisen avun määrä vuodelle 1997 Itämeren lohen lisääntymisen
 edistämisestä aiheutuvien kustannusten rahoittamiseksi rajoitetaan 575 382 ecuun.
                                          2 artikla
 Tämä päätös on osoitettu Ruotsin kuningaskunnan hallitukselle.
 Tehty Brysselissä
                                                      Neuvoston puolesta
 ---pagebreak---                         Lainsäädännöllinen rahoitusselvitys
1.  Toimenpiteen nimi
    Taloudellinen apu lohen lisääntymiseen Itämeressä tarkoitettuihin toimenpiteisiin
2.  Budjettikohta
    B7 - 800
3.  Oikeudellinen perusta
    Itävallan, Suomen ja Ruotsin liittymisasiakirjan 125 artikla
4.  Toimenpiteen kuvaus
    4.1.    Toimenpiteen yleistavoite
    Tässä komission ehdotuksessa vahvistetaan vuodeksi 1997 unionin taloudellinen
    apu     Ruotsin     viranomaisten    suorittamille   lohenpoikasten     istuttamisille
    liittymisasiakirjan 125 artiklan mukaisesti.
    4.2.    TQimçnpiteep      gftädgtty kestoaika    ja   SSH    uudistamista    koskevat
             yksityiskohtaiset säiMt
    Toimi koskee vuotta 1997.
5.  Menojen ja tulojen luokitus
    5.1.     Pakolliset menot
    5.2.     Jaksotetut määrärahat
    5.3.      Ei tuloja
6.   Meno-/tulolaji
    Tuki 100 prosenttiin asti.
 7. Taloudelliset vaikutukset
     7.1.    Tqimenpiteen kokonaiskustannusten laskentatapa
     Ruotsin viranomaisten suorittamille lohenpoikasten istuttamisille annettavan
     yhteisön taloudellisen avun määrä lasketaan välittömästi ennen Ruotsin liittymistä
     olemassa olleen tasapainon perusteella. Euroopan talousyhteisön j a Ruotsin
                                          r
 ---pagebreak--- hallituksen välisen tiettyjä lohen lisääntymistä Itämeressä edistäviä toimenpiteitä
koskevan sopimuksen tekemisestä 27 päivänä kesäkuuta 1980 annetussa neuvoston
asetuksessa (ETY) N:o 2210/80 säädetään, että yhteisön taloudellisen avun määrä
lasketaan siten, että sen kattaa Ruotsin viranomaisille kasvatuksesta, tunnistamisesta
ja veteen laskemisesta aiheutuneet todelliset kustannukset sellaisen nuorten lohien
määrän osalta, joka tarvitaan tuottamaan yhteisölle Ruotsin kalastusalueella
myönnettyä yksipuolista kiintiötä vastaava määrä lohia.
Vuonna 1994 Ruotsi antoi yhteisölle 220 tonnin suuruisen lohikiintiön.
Lohen yleistä TACia Itämerellä pienennettiin vuodeksi 1997 31,67 prosenttia ja
jokaisen osallistujan kiintiötä pienennettiin vastaavasti.
 Olemassa olevan tasapainon noudattamiseksi on otettava huomioon, että Ruotsi
antaa teoriassa samat määrät, joista on vähennetty Ruotsin kiintiön vuoden 1997
 vähennysosuus, eli
           2201-220x31.67                     = 1501
                             100
 Ruotsi on ilmoittanut komissiolle, että yhden lohenpoikasen tosiasiallinen arvo on
 17 Ruotsin kruunua ja yksi lohitonni vastaa 2000 lohenpoikasta.
 Taloudellisen avun määrä vuonna 1997 on siis
           150 x 2000 x 17 SEK =5 100 000 SEK
           5 100 000 SEK : 8,863670                  = 575 382 ecua.
 7.2.      Kustannusten jakautuminen toimenpiteen osatekijöiden mukaan
                                                                                ecua
                                                                              (vuoden 1997 arvo)
                    Toimenpiteen osatekijä                      ' Kokonaisbudjetti yhdelle
                                                                                vuodelle
                    Ruotsin viranomaisten
               suorittamaan lohenpoikasten                    575 382 (osuus 6/97)
                istuttamiseen liittyvät kulut
                             YHTEENSÄ                         575 382
        "V       '•  -•"•••^••'  If — HIIIIPH..II" •   ..,.1-      ••••—•• . . . . .  ••••••IM •••• I.—- MM.I J !„ • . I
  7.3.     B osaan kuuluvat toiminnalliset tutkimuksiin, asiantuntiakokouksiin ym.
            liittyvät kulut
  Ei ole
  EY VL N:o L 226,29.4.1980, s. 7
                                                     G
 ---pagebreak---     7.4.    Noudatettava aikataulu usean vuoden kestäville toimille, jotka on sovitettu
            yhteen (perussäädöksiin kinatuissa) tarpeellisiksi katsotuissa menpissa
    Ei ole
8.  Petostenvastaiset säännökset ja niiden täytäntöönpanon tulokset
    Sovelletaan erityisesti Euroopan unionista tehdyn sopimuksen 209 artiklan c
    kohdassa, 209 A artiklassa ja 213 artiklassa olevia petostenvastaisuutta koskevia
    määräyksiä.
9.  Kustannusvaikuttavuusanalyysi
    9.1.    Erityistavoitteet
    Lohen lisääntymisen edistäminen Itämerellä
    9.2.    Toimenpiteiden perustelut
    - Yhteisön taloudellisen avun tarve
    Unionin taloudellinen apu kuuluu Ruotsin kuningaskunnan liittymisasiakirjaan ja
    on pakollista
    9.3     Toimenpiteiden seuranta ja arviointi
    Toimen vaikutus otetaan huomioon yleisiä Itämeren lohen TACeja vahvistettaessa
10. Hallintomenot (talousarvion kohta a)
     10.1    Edellyttääkö ehdotettu toimenpide komission henkilöstön lisäämistä? Jos
             edellyttää, mitä henkilökuntaa?
     Ei.
     10.2    Ilmoittakaa toimenpide-ehdotuksen edellyttämien toimintakulujen ja
             tarvittavan henkilöstön määrä. Selostakaa laskentatapa.
     Ei tarvita.
                                        ¥
 ---pagebreak---  ---pagebreak---                                                               ISSN 1024-4492
                                                    KOM(97) 580 lopullinen
                                                ASIAKIRJAT
FI                                                            03  14 08
                                        Luettelonumero : CB-CO-97-598-FI-C
                                                         ISBN 92-78-27379-1
Euroopan yhteisöjen virallisten julkaisujen toimisto
L-2985 Luxemburg
                                        %